text: Í Føroyum bleiv midnáttarsangurin á ólavsøku avlýstur og í Danmark bað Mette danir um ikki at syngja jólasálmar. Tað var jú so vandamikið at syngja saman. Men vísindini, sum lógu til grund fyri hesum tilmælum og forboðum, vóru full í feilum og halda ikki til gjøllari eftirkanning.
text: #000001
text: Lesarar minnast bannini ímóti øllum møguligum sløgum av sangi undir niðurlæsingunum, og enntá eftir at latið var upp aftur, tí at hetta at syngja saman skuldi vera ‘smittuvandi.’ Tað vísir seg, at hetta eyðkenda slagið av koronuvitloysi var bygt á eina vánaliga vísindaliga kanning við feilum í. Kirkjublaðið Church Times hevur søguna:
text: #000002
text: Forboðið kom sum úrslit av frágreiðingum úr USA í mars 2020, at 52 av 61 sangarum, sum høvdu verið til venjing hjá kórinum Skagit Valley Chorale í Mount Vernon í Washington, høvdu eftirfylgjandi fingið koronu. Smittukeldan var dømd til at vera ein av kórsangarunum, ið var til venjingina, og sum seinni varð kannaður positivur fyri virusin, og mettur at vera super-spjaðarin.
text: #000003
text: Los Angeles Times brúkti yvirskriftina (leystliga týdd): “Eitt kór valdi at hava venjing. Nú hava tíggjutals limir koronu og tveir eru deyðir.” (Upprunayvirskrift: “A choir decided to go ahead with rehearsal. Now dozens of members have COVID-19 and two are dead.”) Ein røð av vísindaligum greinum vístu til tilburðin og kanningina av honum, sum landins heilsumyndugleikar framdu, og komu víða út. Saman við vaksandi semjuni um at luftbornir smádropar bóru smittuna millum fólk, varð allur innandura kórsangur bannaður.
text: #000004
text: Í eini vísindaligari grein sum á enskum kallast “The Skagit County Choir COVID-19 Outbreak: Have we got it wrong?” (leystliga umsett: “Koronuútbrotið í Skagit kórinum: Hava vit tikið feil?” eftirkanna og greina vísindafólkini upprunaligu dáturnar frá útbrotinum í mun til útgivnar dátur um inkubatiónstíð. Tey koma til tað niðurstøðu, at tað er “hvørvandi lítil sannlíkindi fyri at hetta var eitt smittuútbrot frá eini einstakari smittukeldu (single point source outbreak), eins og sagt var víða, og sum ymisk model hava verið bygd á.”
text: #000007
text: Greinin í Church Times er verd at lesa í fullum líki.
text: #000012